Der skete mandag formiddag et uheld syd for Limfjordstunnelen. Det har givet problemer for trafikken i sydgående retning, hvor der er flere hundrede meter kø. - Der er et spor farbart og trafikken er lige så stille begyndt at glide, så vi regner med, at køen bliver afviklet forholdsvis hurtigt, siger vagtchef Bruno Brix fra Nordjyllands Politi. De nærmere omstændigheder omkring uheldet, som skete klokken 09.40, er endnu ukendte, og det vides endnu ikke, om nogle af de implicerede personer er kommet til skade. Det er dog ikke kun ét uheld, der har givet problemer for trafikken omkring tunnelen. - Det første uheld forårsagede endnu et uheld 50 meter derfra på grund af opbremsninger, siger Bruno Brix.

Opsummering:
Et trafikuheld har mandag formiddag skabt kø nord for Limfjordstunnelen i det sydgående spor.